3. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ, ΥΓΕΙΑΣ-ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 131517 της 25/28 Σεπτ. 1988 (ΦΕΚ Β΄ 771) Τήρηση βιβλίου ημερήσιας παρουσίας απασχολούμενου προσωπικού στη ναυπηγοεπισκευαστική ζώνη Πειραιά – Δραπετσώνας – Κερατσινίου – Περάματος – Σαλαμίνας. Έχοντας υπόψη: 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 2.Τις διατάξεις του Π.Δ. 1156/77 «Περί Οργανισμού του Υπουργείου Εργασίας». 3.Τις διατάξεις του Π.Δ. 97/1977 «Περί Οργανισμού του Υπουργείου Εμπορικής Ναυτιλίας». 4.Το άρθρ. 19 του Νόμ. 1767/88 «Συμβούλια Εργαζομένων και άλλες εργατικές διατάξεις -Κύρωση της 135 Δ.Σ.Ε.». 5.Την ανάγκη συστηματοποιήσεως των ελέγχων για τη μείωση των κινδύνων στη ναυπηγοεπισκευαστική ζώνη Πειραιά – Δραπετσώνας – Κερατσινίου – Περάματος – Σαλαμίνας και τη γενικότερη προσπάθεια πρόληψης των ατυχημάτων στην υπόψη περιοχή. Αποφασίζουμε κάθε εργολάβος ή υπεργολάβος που εκτελεί εργασίες επί πλοίου ή άλλης πλωτής κατασκευής υποχρεούται να τηρεί και να συμπληρώνει βιβλίο ημερήσιας παρουσίας των απασχολουμένων απ’ αυτόν προσώπων εις τριπλούν και να παραδίδει, πριν την έναρξη των εργασιών, το μεν πρώτο από τα αντίγραφα του βιβλίου στον εργολάβο ολόκληρου του έργου και, όταν δεν υπάρχει αυτός, στον κύριο του έργου, το δε δεύτερο αντίγραφο στο Ι.Κ.Α., το πρώτο δεκαήμερο του επόμενου μήνα. Ο εργολάβος που με μίσθωση έργου με τον κύριο του έργου έχει αναλάβει την εκτέλεση ολόκληρου του ναυπηγοεπισκευαστικού έργου και όταν δεν υπάρχει αυτός, ο κύριος του έργου πλοιοκτήτης, εφοπλιστής, νομέας, κάτοχος πλοίου ή άλλης πλωτής κατασκευής υποχρεούται να συγκεντρώσει αυθημερόν, πριν την έναρξη των εργασιών, τα αντίγραφα του βιβλίου ημερήσιας παρουσίας απασχολούμενου προσωπικού που συμπληρώνουν οι εργολάβοι και υπεργολάβοι που εκτελούν εργασίες επί του πλοίου. Το βιβλίο ημερήσιας παρουσίας απασχολούμενου προσωπικού έχει 100 σελίδες εις τριπλούν αριθμημένες και φέρει τις παρακάτω ενδείξεις: Στο άνω αριστερό άκρο της σελίδας: Αριθμό Νηολογίου του πλοίου Ονομασία πλοίου Εθνικότητα Κύριος πλοίου Στο άνω δεξιό άκρο της σελίδας: Στοιχεία εργολάβου ή υπεργολάβου Σε όλο το πλάτος της σελίδας κατά στήλες: Ονοματεπώνυμο εργαζομένων που απασχολούνται κατ’ αύξοντα αριθμό Ημερομηνία πρόσληψης Ειδικότητα Ώρες εργασίας Ημερομίσθιο Αριθμός μητρώου Ι.Κ.Α. εργαζόμενου Υπογραφή εργαζόμενου Πριν τη χρησιμοποίηση του θεωρείται από την αρμόδια Επιθεώρηση Εργασίας. Το βιβλίο συμπληρώνεται καθημερινά, πριν την έναρξη των εργασιών, από τον υπόχρεο εργολάβο ή υπεργολάβο εις τριπλούν, υπογράφεται από τον κάθε εργαζόμενο, παραμένει στο χώρο των εργασιών και τίθεται στη διάθεση των υπαλλήλων του Υπουργείου Εργασίας, των Λιμενικών Αρχών, των Μικτών Επιτροπών Ελέγχου και των υπαλλήλων του Ι.Κ.Α., όταν αυτό ζητηθεί. Το στέλεχος φυλάσσεται με μέριμνα του εργολάβου ή υπεργολάβου για δύο χρόνια. Η Εφαρμογή της παρούσας ανατίθεται στους υπαλλήλους του Υπουργείου Εργασίας, στις Μικτές Επιτροπές Ελέγχου και στις οικείες Λιμενικές Αρχές. Με την ισχύ της παρούσας δεν καταργείται η θεώρηση πίνακα ωρών εργασίας απασχολούμενου προσωπικού του Ν.Δ. 515/70 για τις εργασίες επί πλοίων. Η απόφαση αυτή, που θα κυρωθεί με νόμο, να δημοσιευθεί στην Εφημερίδα της Κυβερνήσεως. Κυρώθηκε από την παρ. 3α Νόμ. 1836/14-14 Μαρτ. 1989 (ΦΕΚ Α 79), Τόμ. 15(1), σελ. 30, 05. Σύμφωνα δε με την παρ. 3α του ίδιου άρθρου του άνω Νόμ. 1836/89, οι παραβάτες των υποχρεώσεων για την συμπλήρωση και τήρηση του βιβλίου ημερήσιας παρουσίας απασχολούμενου προσωπικού στη ναυπηγο-επισκευαστική ζώνη Πειραιά – Δραπετσώνας – Κερατσινίου – Περάματος – Σαλαμίνας της κοινής Υπουργικής Απόφασης 131517/25-9-88 τιμωρούνται με τις διοικητικές και ποινικές κυρώσεις των άρθρ. 33 και 35 αντίστοιχα του Νόμ. 1568/85 «Υγιεινή και Ασφάλεια των εργαζομένων» (ΦΕΚ 177/Α/18-10(Μετά τη σελ. 334,836) Σελ. 334,837 Τεύχος ΙΑ-11-2 Σελ. 9 Πρόληψη Εργατικών Ατυχημάτων των Ναυτικών 19.Γ.ν.3 85), όπως ισχύουν κάθε φορά. Τα επιβαλλόμενα πρόστιμα βάσει του άρθρ. 33 του Νόμ. 1568/85 εισπράττονται κατά τη διαδικασία του άρθρ. 19 του Νόμ. 1767/88 (ΦΕΚ 63/Α/6.4.1988). Σελ. 334,838 Τεύχος ΙΑ-11-2 Σελ. 10 19.Γ.ν.3 Πρόληψη Εργατικών Ατυχημάτων των Ναυτικών